
BIROULUI  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.45/2011 pentru stabilirea unor măsuri privind organizarea şi funcţionarea Autorităţii pentru Valorificarea Activelor Statului, trimis spre dezbatere în fond, în procedură de urgenţă, cu adresa                              nr. PL-x 413 din 20 iunie 2011, înregistrată sub nr. 21/190 din 22 iunie 2011, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
PREŞEDINTE

                                                       Mihai  TUDOSE

  RAPORT 

asupra proiectului de Lege privind aprobarea Ordonanţei de urgenţă a Guvernului nr.45/2011 pentru stabilirea unor măsuri privind organizarea şi funcţionarea Autorităţii pentru Valorificarea Activelor Statului
                    În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.45/2011 pentru stabilirea unor măsuri privind organizarea şi funcţionarea Autorităţii pentru Valorificarea Activelor Statului, trimis cu adresa                  nr. PL-x 413 din 20 iunie 2011, înregistrată sub nr. 21/190 din 22 iunie 2011.


Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de lege în şedinţa din 14 iunie 2011.
Consiliul Legislativ a avizat favorabil iniţiativa legislativă, conform avizului nr.540 din 12 mai 2011.

Comisia juridică, de disciplină şi imunităţi a avizat favorabil proiectul de lege, conform avizului  nr. 31/651 din 4 iulie 2011. 
Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.45/2011 pentru stabilirea unor măsuri privind organizarea şi funcţionarea Autorităţii pentru Valorificarea Activelor Statului, în sensul exceptării, până la data de 1 septembrie 2011, a executării silite prin poprire a sumelor asigurate de la bugetul de stat necesare finanţării cheltuielilor de personal ale A.V.A.S, prevăzute la art.3 alin. (1) din Ordonanţa de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, aprobată cu completări prin Legea nr. 360/2004, cu modificările ulterioare.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă mai sus menţionată în şedinţa din                                      6 septembrie 2011. 
          La dezbaterea acestui proiect de  lege, din totalul de 21 de membri ai Comisiei pentru politică economică, reformă şi privatizare au fost prezenţi                       20 deputaţi.

În urma examinării iniţiativei legislative şi a opiniilor exprimate de către membrii Comisiei, s-a constatat că proiectul de lege nu se justifică întrucât termenul până la care sumele necesare finanţării cheltuielilor de personal prevăzute la                   art.3 alin. (1) din Ordonanţa de urgenţă a Guvernului nr. 23/2004 care nu sunt supuse executării silite prin poprire a fost prorogat prin Legea nr. 161/2011 privind stabilirea unor măsuri temporare pentru funcţionarea Autorităţii pentru Valorificarea Activelor Statului şi a Comisiei Naţionale a Valorilor Mobiliare. În consecinţă, proiectul de lege a rămas fără obiect.
Faţă de cele prezentate mai sus, membrii Comisiei au hotărât, cu unanimitate de voturi, să propună plenului Camerei Deputaţilor respingerea proiectului de Lege privind aprobarea Ordonanţei de urgenţă a Guvernului nr.45/2011 pentru stabilirea unor măsuri privind organizarea şi funcţionarea Autorităţii pentru Valorificarea Activelor Statului.
În raport cu obiectul şi conţinutul său, iniţiativa legislativă face parte din categoria legilor ordinare.                                                                                                                                                                                      
                  PRESEDINTE      


                    SECRETAR                                                                                                                                                                                                            


                          
                                                                

                 Mihai TUDOSE                                         Marin ALMĂJANU                                
        Şef serviciu
Graziella  Segărceanu  

